Til [[Stockholm]] ankom han i [[1520]] efter tjeneste som [[kannik]] i [[Uppsala]] og Linköping. Han blev ordineret til præst i [[1521]], var vidne til [[Stockholms blodbad]] og blev i [[1523]] dompræst i [[Strängnäs]]. På opgave for [[Gustav Vasa]] rejste han i 1523 til [[Vatikanet]] for blandt andet at fremføre broderens ønske om at blive ærkebiskop. Samtidig røbede Olaus Magnus, hvordan [[Olaus Petri]] i Sverige allerede i tre år havde forkyndt [[Martin Luther]]s lære. Selv om Olaus var stærk modstander af den nye lære, blev han i 1529, året før [[Gustaf Vasa]] begyndte indførelsen [[reformationen]] af [[liturgi]]en ved kirkemødet i [[Örebro]] [[1529]], overdraget opgaven at forhandle med [[Nederland]]ene og [[Hanseforbundet|Hansestæderne]], regeret af [[Huset Habsburg|habsburg]]erne.
Personbillede_savnes